Награда

„Бизнес анализ проект на годината“ 2020

Формуляр за кандидатстване

*Последна дата на подаване: 20-ти септември 2020 г.*

# Въведение

Тази година е по-различна. Но нуждата от вдъхновение и мотивация да вършим работата си още по-добре е не по-малка. За втори път IIBA България организира инициативата - награда „Бизнес анализ проект на годината“. Наградата е учредена, за да признае груповите или индивидуални постижения на бизнес анализаторите, които прилагат високи стандарти в своята професия.

Ние в IIBA България се стремим да повишим информираността за нашата професия, за нейната значимост, за незаменимата роля, която тя играе. Един от начините е да дадем признание на водещи бизнес анализатори със съществен принос в проектите си, които с работата си надвишават очакванията на заинтересованите страни.

Наградата „Бизнес анализ проект на годината“ има за цел да отдаде заслуженото на добрата организация на бизнес анализ работата в конкретен проект, на прилагането на подходящи техники и на цялостната помощ от бизнес анализаторите към заинтересованите страни. Не бъдете скромни, много от бизнес анализаторите имат нужда от позитивен пример в нелекото начинание да позиционират професията в тяхната организация и да получат признанието, което заслужават.

За наградата „Бизнес анализ проект на годината“ 2019 бяха номинирани следните проекти:

* Design thinking to Design squeezing - SoftServe;
* Self-care портал и електронен магазин за телеком – ScaleFocus и Musala Soft;
* Софтуер за рехабилитиране и възстановяване - MentorMate;
* Единна ИС на съдилищата - Информационно обслужване;
* PowerCurve Collections - софтуер за управление на лоши кредити - Experian;
* Система за симулации на хидравлично разрушаване и резервоарни симулации - MentorMate.

След усилена надпревара призът беше спечелен от проекта за Единна ИС на съдилищата с екип бизнес анализатори Николета Стоянова, Биляна Григорова-Батурова и Росица Неделчева-Рангелова.

Всяка година IIBA България определя три основни критерия, по които ще се състезават проектите. За 2020 година това са:

**Анализ на проблема:**

* Как работихте, за да адресирате коренната причина на проблема, а не симптомите? Какъв подход приложихте, за да може проблемът да бъде изцяло разбран и комуникиран?

**Прилагане на нови умения и техники:**

* Кои нови умения и техники използвахте в проекта и как ги приложихте на практика?

**Виртуален БА:**

* Как ефективно приложихте БА практики при дистанционна работа с клиентите и с екипа?

**Стремежът към непрекъснато професионално развитие** и **приносът към развитие на общността на бизнес анализаторите** ще бъдат допълнителни постоянни критерии за оценка.

Наградата „Бизнес анализ проект на годината“ ще бъде спечелена от един проект. Проектът-победител ще бъде избран от пет номинирани проекта, а проектните резюмета и тези на бизнес анализаторите ще бъдат публикувани на Интернет страницата на IIBA България <https://sofiabg.iiba.org/>.

# Контактни данни

Моля, попълнете данните по-долу, така както искате да се появят в евентуална публикация:

|  |  |
| --- | --- |
| **Име:** |  |
| **Фамилия:** |  |
| **Длъжност:** |  |
| **Организация:** |  |
| **Адрес за кореспонденция:** |  |
| **Телефон:** |  |
| **Email адрес:** |  |

# Данни за кандидатурата

*В своя „Формуляр за кандидатстване“, трябва да опишете избрания бизнес анализ проект, бизнес анализаторите, които участват в него и техните роли, за които да илюстрирате своите компетенции и принос по трите показателя за 2020 г.: анализ на проблема, Прилагане на нови умения и техники, Виртуален БА, както и по постоянните критерии: непрекъснато професионално развитие и принос към развитие на общността на бизнес анализаторите.*

*Вашите отговори трябва да са не по-дълги от 400 думи за всеки въпрос, освен ако не е посочено друго.*

## Описание на проекта

Опишете проекта, на който базирате своята кандидатура за награда „Бизнес анализ проект на годината“ 2020 (до 80 думи, по начина, по който бихте искали да се публикува, ако проектът бъде номиниран)

|  |
| --- |
|  |

## Бизнес анализатори и роля в проекта

Избройте бизнес анализаторите и тяхната роля в проекта (накратко)

## Анализ на проблема:

Как работихте, за да адресирате коренната причина на проблема, а не симптомите? Какъв подход приложихте, за да може проблемът да бъде изцяло разбран и комуникиран?

## Прилагане на нови умения и техники:

Кои нови умения и техники използвахте в проекта и как ги приложихте на практика?

## Виртуален БА:

Как ефективно приложихте БА практики при дистанционна работа с клиентите и с екипа?

## Непрекъснато професионално развитие

Какви нови умения в областта на бизнес анализа развихте през последните 12 месеца и какви нови техники овладяхте и как? Какви стъпки за развитие на бизнес анализаторите заложихте във Вашия проект или следвате във Вашата компания?

## Развитие на общността на бизнес анализаторите

Какви стъпки сте предприели през последните 12 месеца за развитие на общността на бизнес анализаторите (глобално, в България, в своята компания или професионален кръг)?

# Биографии и снимки

Опишете кратка биография на всеки от бизнес анализаторите в проекта (до 80 думи) и предоставете снимки, с която искате да се представите екипа, в случай, че проектът бъде номиниран.

# Препоръки

Кандидатът/кандидатите трябва да предостави препоръка от клиенти на описания проект или от ръководител в организацията, от чието име са работили по проекта, които удостоверяват предоставената информация във „Формуляра за кандидатстване“. Препоръките се дават под формата на декларация на поддръжника в раздел 7.2.

# Оценка

Формулярът за кандидатстване трябва да бъде попълнен и изпратен на адрес на електронна поща info@sofiabg.iiba.org най-късно до 20-ти септември 2020 г.

Комитетът за оценка ще разгледа всички изпратени формуляри и ще избере пет номинирани финалисти. Те ще бъдат обявени до 16-ти октомври 2020 г. на Интернет страницата на IIBA България: <https://sofiabg.iiba.org/>.

Финалистите с петте номинирани проекта ще имат възможност да защитят своите кандидатури в 30 минутно интервю, което ще се проведе или онлайн през втората половина на октомври. Наградата ще бъде оповестена на събитие на IIBA България и на страницата https://sofiabg.iiba.org/.

Кандидатите могат да предоставят допълнителна документация в подкрепа на предоставената във формуляра информация.

# Условия за участие в наградата „Бизнес анализ проектна годината“ 2020

* Всеки формуляр трябва да бъде предоставен по електронен път на адрес на електронна поща info@sofiabg.iiba.org най-късно до 31-ви октомври 2020 г.
* Дейностите по бизнес анализ в проектите, с които се кандидатства трябва да са извършени не по-рано от три години преди срока за подаване на формуляри за кандидатстване.
* Решението на Комитета за оценка е окончателно. Комитетът няма да предоставя обратна връзка за кандидатите по време на номинирането и оценяването на проектите.
* IIBA България не поема никакви задължения относно разходите на кандидатите при кандидатстването и в оценителния процес.
* Предоставената информация ще се използва с оглед провеждането на Награда „Бизнес анализ проект на годината“ 2020. Данните за петте номинирани проекта и участващите в тях бизнес анализатори, предоставени в раздели 2 и 3 от формуляра ще бъдат публикувани на Интернет страницата на IIBA България и други медии.
* Видът на наградата е в процес на уточняване.

# Декларации

## Декларация на кандидата

Запознат съм и приемам условията за участие в наградата „Бизнес анализ проект на годината“ 2020 г.

При запитване от Комитета за оценка, ще предоставя допълнителна информация и доказателства за данните от формуляра.

Данните във формуляра отговарят на истината и съм оторизиран да ги предоставя.

Съгласен съм данните, предоставени в раздели 2 и 3 от формуляра да бъдат публикувани на Интернет страницата на IIBA България и други медии.

|  |  |  |  |
| --- | --- | --- | --- |
| **Имена и подпис:** |  | **Дата:** |  |

## Декларация на поддръжника

Ние удостоверяваме, че предоставената във формуляра информация е вярна и че кандидатът заслужава да бъде оценен за Награда „Бизнес анализ проект на годината“ 2020.

|  |  |
| --- | --- |
| **Име и подпис на поддръжника:** |  |
| **Email на поддръжника:** |  |
| **Качество, в което поддържа кандидата** |  |

За въпроси по отношение на формуляра за кандидатстване можете да се обръщате към info@sofiabg.iiba.org.